Diari Oficial de la Generalitat Valenciana


Sumari del DOGV 3909, del 03-01-2001 (2000/10876)

ORDRE de 13 de desembre de 2000, de la Conselleria de Cultura i Educació, per la qual es modifica l'Ordre de 3 d'octubre de 2000, d'esta Conselleria, de desenrotllament del Reglament Orgànic i Funcional del departament.
---------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/12/13/(1)/dof/vci/html**

### Dades del document

Número de DOGV
:   3909

Data del DOGV
:   03-01-2001

Secció del DOGV
:   I. DISPOSICIONS GENERALS

Número del document
:   2000/10367


Data del document
:   13-12-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Conselleria Cultura i Educació
    * legislació
    * administració regional
    * reglament intern

ORDRE de 13 de desembre de 2000, de la Conselleria de Cultura i Educació, per la qual es modifica l'Ordre de 3 d'octubre de 2000, d'esta Conselleria, de desenrotllament del Reglament Orgànic i Funcional del departament. [2000/10858]
  
Pel Decret 111/2000, de 18 de juliol, s'aprova el Reglament Orgànic i Funcional de la Conselleria de Cultura i Educació.
  
Posteriorment, en l'Ordre de 3 d'octubre de 2000, de la Conselleria de Cultura i Educació, de desenrotllament del Reglament Orgànic i Funcional del departament, es determinen les unitats de nivell orgànic de servei i s'assignen les funcions pròpies de les diferents àrees i serveis.
  
A fi d'introduir una major concreció i racionalitat en les funcions de les diferents àrees i serveis de la Direcció General de Promoció Cultural i Patrimoni Artístic en matèria de museus i patrimoni artístic, és procedent una modificació en la citada ordre.
  
En virtut i ús de les facultats que em conferix l'article 35.e) de la Llei 5/1983, de Govern Valencià, i la disposició final primera del Decret 111/2000, de 18 de juliol, del Govern Valencià,
  
ORDENE
  
Article únic
  
Es modifiquen l'article 18, apartat 4, i l'article 19 en els apartats 2 i 3, que queden redactats de la forma següent:
  
?Article 18.4. Servei de Museus i Exposicions, al qual se li assignen les funcions relatives a la proposta de creació de les col·leccions museogràfiques i museus, així com la gestió dels adscrits a la Direcció General; la promoció d'expedients d'adequació d'un museu o col·lecció museogràfica permanent en cas de produir-se un augment quantitatiu o qualitatiu dels seus fons; el foment de la difusió didàctica dels museus i col·leccions museogràfiques permanents; la proposta dels museus i col·lecions que s'hagen d'integrar en el Sistema Valencià de Museus, així com la coordinació, cooperació, inspecció i tutela d'estos en relació amb el Sistema; la proposta d'autorització de xàrcies de museus d'àmbit provincial; l'elaboració i permanent actualització del Registre de Museus i Col·leccions Museogràfiques Permanents de la Comunitat Valenciana; la proposta de depòsits i eixides de fons pertanyents a museus i col·leccions museogràfiques permanents, excepte la proposta de depòsits del producte d'actuacions arqueològiques i paleontològiques; la proposta de l'horari i altres condicions mínimes d'entrada als museus i col·leccions museogràfiques permanents del Sistema Valencià de Museus; així com qualsevol altra atribució prevista en la Llei de Patrimoni Cultural Valencià, i normativa de desplegament, referida a museus i col·leccions museogràfiques no assignada específicament a una altra unitat; el disseny d'infraestructures expositives; la direcció, muntatge i supervisió d'exposicions, l'organització i supervisió de programes d'itinerància expositiva; la coordinació de l'oferta i l'ajustament de la programació expositiva; la proposta, supervisió i, si es procedent, gestió directa dels comissaris d'exposicions; la proposta i, si és procedent, realització del disseny d'espais expositius i de redacció de projectes museogràfics. Així com l'elaboració i proposta de projectes de promoció d'exposicions especialment d'obres d'autors valencians.-
  
?Article 19.2. Correspon al Servei de Patrimoni Arquitectònic i Mediambiental la proposta i gestió dels assumptes relatius a la protecció, conservació, estudi, defensa i restauració del patrimoni arquitectònic i mediambiental, les intervencions directes i la concessió d'ajudes per a estes finalitats, així com la promoció i difusió del seu coneixement i la seua incorporació a usos actius, respectuosos i adequats a la seua naturalesa; la formació i permanent actualització de l'Inventari General del Patrimoni Cultural Valencià, així com l'anotació en este dels negocis jurídics i actes materials sobre els béns inventariats; la tramitació, elaboració i supervisió de la documentació tècnica i la gestió dels expedients de declaració de béns d'interés cultural i la d'assumptes relatius a la seua tutela legal, inclòs el règim d'autoritzacions prèvies i el sancionador; la gestió de les funcions atribuïdes a este centre directiu sobre els llibres de registre de transaccions de béns mobles obligatoris per a antiquaris i comerciants; la coordinació tècnica de les inspeccions del patrimoni arquitectònic i mediambiental de les direccions territorials del departament. També té encomanat el manteniment i la supervisió del sistema valencià d'inventaris de béns del patrimoni historicoartístic.
  
El Servei de Patrimoni Arquitectònic i Mediambiental assumix, a més, les funcions de seguiment i gestió dels plans, programes i propostes d'intervenció en matèria de patrimoni artístic; el suport tècnic a la programació, contractació i gestió dels convenis i projectes atribuïts a l'Àrea de Patrimoni Cultural, i la coordinació dels servicis tècnics d'inspecció del patrimoni cultural de les direccions territorials en el seguiment dels programes d'inversions.-
  
?Article 19.3. El Servei de Patrimoni Arqueològic, Etnològic i Històric té assignades les funcions de gestionar els assumptes relatius a la protecció, conservació, estudi, defensa i restauració del patrimoni arqueològic, científic, etnològic, històric, paleontològic i tècnic, incloses, en este cas, les intervencions directes i la concessió d'ajudes per a estes finalitats, així com la promoció i difusió del seu coneixement, la incorporació dels béns a usos actius, respectuosos i adequats a la seua naturalesa; la proposta de depòsits del producte d'actuacions arqueològiques i paleontològiques; l'elaboració de l'inventari general de béns del dit patrimoni; la tramitació, elaboració i supervisió de la documentació tècnica i de gestió dels corresponents expedients de declaració de béns d'interés cultural, en relació amb el patrimoni a què es referix este apartat, l'exercici de les facultats de tutela legal, incloent el règim d'autoritzacions i el sancionador; la coordinació tècnica i supervisió de les inspeccions del patrimoni arqueològic, etnològic i històric de les direccions territorials del departament, pel que fa als béns a què es referix el present article.-
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 13 de desembre de 2000
  
El conseller de Cultura i Educació


Còpia Permalink ELI